Grupp gänkstereid otsustas röövida õpetajatelt palgatõusu ja veel kümme protsenti palgast. Eks ta ole. Ikka parem sööta kartulikoortega õpetajaid kui maksustada väliskapitali või eraettevõtete kasumit. Eesti valitsuse samm oli loogiline järg nende kultuurivaenulikule ja inimvihkajalikule poliitikale. Tegu on üleilmse loomastumise uue suure võiduga ja mõningase katastroofiga kohaliku kirjaoskuse jaoks.    Teiselt poolt on tegu tribuudiga lolluse eest, alatu poliitik ja ahviaruga valija on ühemõttelised haridussüsteemi viljad. Ehk oleks ülim aeg kehalise kasvatuse ja astronoomia arvelt hakata õpetama kapitalismi alatuid mehhanisme - meediavalesid, reklaamilõkse ja suurfirmade ning korrumpeerunud rahvasaadikute ahnuseprojektide tüüpskeeme.    Mul pole midagi selle vastu, kui kärbitakse nende ajalooõpetajate palka, kes tarvitavad puutini propagandatooteid  ajalooõpikutena, kes sooritavad koolides kas kristlikku ajupesu või viivad läbi pankade, parteide ehk ravimifirmade müügiüritusi - miks peaks sellised parasiidid olema maksumaksja palgal.    Pole kellelegi saladuseks, et mõned õpetajad levitavad varjamatult kapitalistlikku kasumikarjäärile orienteeritud maailmavaadet ehk haibivad kultuuriimperialismi. Sellistelt tuleb tagasiulatuvalt võtta kogu palgatõus ja ülejäänust säilitada 10%. Palka tuleb kärpida ka pervertidest pedagoogidel, sadistlikel  julmuritel ja poolidiootidel. Ülejäänutel tuleb palka tõsta, seega on ainuvõimalik õpetajate astmeline palgakärpe mudel.    Kärpida tuleb juba täna.